open-index/open-wikipedia-markdown huggingface dataset:
Lublau

**Lublau** bola kapela zo Starej Ľubovne (z nemeckého názvu mesta Alt Lublau). Vznikla koncom roku 2008 a v roku 2009 im vyšiel prvý debutový album *Hádanka* (vydavateľstvo Slnko records). Album sa stretol s pozitívnym ohlasom u kritiky, ale i u poslucháčov. Zarezonovali hlavne piesne Nikto nikdy, Zvon, Len náhodou, či Vianočná. Skupina odohrala svoje koncerty nielen na koncertných pódiách na Slovensku, ale i v Poľsku a Česku. Svoj druhý album skupina vydala v roku 2010 pod názvom Revolúcia, ktorý bol zároveň aj posledný. Svoju činnosť skupina ukončila v októbri 2011.
 
## Zostava skupiny
* Millas Groove - spev, basgitara
* Janko „Porto“ Andrejka - klávesy, vokály (08/2009 - 03/2011)
* Igor „Fabo“ Fabian - gitara, spev
* Róbert „Bacil“ Barlík - gitara
* Vlado „Shimanski“ Leško - bicie

Na debutovom albume však účinkujú aj ďalší muzikanti, Martin "Huso" Husovský, Ywo Redaj, Robo "Skypi" Hatala, Táňa Gáborová, Michaella Papp, Viliam Ročkai, Jozef "Uhlik" Uhľár.

Na hudobnom festivale RockFest 2011 v Starej Ľubovni dňa 26.3.2011 oficiálne oznámil po roku a pol pôsobenia v Lublau svoj odchod z kapely klávesák Janko "Porto" Andrejka.

Dňa 24.10.2011 na nástenke skupiny Lublau v sociálnej sieti Facebook oficiálne oznámil líder Millas Groove ukončenie činnosti kapely bez vízie o budúcom možnom opätovnom fungovaní.

Kapela odohrala po ôsmich rokoch dňa 24. augusta 2019 spomienkový koncert na udalosti Rockfest eSeL 2019 v Starej Ľubovni. Zloženie bolo obohatené o basgitaristu Jančiho Varhoľáka a na bicích vystriedal Vladimíra Leška ďalší ľubovnian Ondrej „Bubon“ Huba. Gitary hrali pôvodní členovia Igor „Fabo“ Fabian a Róbert „Bacil“ Barlík, ktorých vokálne dopĺňal Millas Groove. Toto vystúpenie nemalo ambíciu byť comebackom kapely. 

## Diskografia
### Študiové albumy
* 2009 - *[[Hádanka (album)|Hádanka]]*
* 2010 - *[[Revolúcia (album)|Revolúcia]]*

## Referencie
 

## Externé odkazy
* oficiálna stránka
* 

Kategória:Lublau
Kategória:Slovenské indierockové hudobné skupiny
Kategória:Slovenské rockové hudobné skupiny
Kategória:Hudobné skupiny z 2008
Kategória:Hudobné skupiny ukončené v roku 2011
Fisher-Price

**Fisher-Price** je spoločnosť vyrábajúca hračky pre malé deti od novorodeniat po deti predškolského veku. Od roku 1993 patrí k filiálkam spoločnosti Mattel.

## História
Firmu v roku 1930 založili Herman Fisher, Irving Price s manželkou Margaret Evans Priceovou, ilustrátorkou a výtvarníčkou, a Helen Schelleová. Fisher predtým predával hry a vymýšľal reklamy pre spoločnosť z Churchville. Price opustil obchodný reťazec a Helen Schelleová pôvodne viedla hračkárstvo Penny Walker v Binghamtone. Spoločnost Fisher-Price sa pri výrobe hračiek sústredila predovšetkým na pevnú konštrukciu z kvalitných materiálov. Prvé hračky sa vyrábali z ťažkých kovových súčiastok a dreva borovice ťažkej, ktoré bolo veľmi odolné a netrieštilo sa. Farebné detaily a ozdoby sa dorábali litograficky. Prvú sériu hračiek navrhla pani Priceová na základe postavičiek zo svojich kníh pre deti. 

V roku 1931 trojica zakladateľov priviezla šestnásť drevených výrobkov na Americký medzinárodný veľtrh hračiek v New Yorku, kde sa stretli s úspechom. Prvá predaná hračka Fisher-Price v roku 1931 sa volala „Dr. Doodle“. V päťdesiatych rokoch začala firma vo výrobe používať plast ako trvanlivejší materiál s jasnejšími farbami. Prvý výrobok z plastu bola včielka „Buzzy Bee“. Na konci päťdesiatych rokov vyrábali vo Fisher-Price tridsať deväť plastových hračiek.

V roku 1969 odišiel Herman Fisher vo veku 71 rokov do dôchodku a firmu Fisher-Price kúpila spoločnosť Quaker Oats Company. V roku 1991 sa Fisher-Price osamostatnila a o dva roky neskôr, v novembri 1993, sa stala pobočkou v plnom vlastníctve materského podniku Mattel. Výroba sa nanovo zamerala na hračky pre deti do predškolského veku a spoločnosť začala expandovať na medzinárodný trh. V roku 1997 sa už všetky výrobky firmy Mattel pre predškolské deti predávali pod značkou Fisher-Price. 

## Výrobky
Od začiatku 30. rokov vyrobila Fisher-Price viac ako 5 000 rôznych hračiek. Okrem toho navrhuje a predáva produkty zamerané na starostlivosť o deti (monitory dychu, autosedačky, hojdačky, skákadlá, ...) a vyvíja elektronické hračky pre predškolákov. V roku 2009 kúpila všetky práva k postavičkám zo seriálu Lokomotíva Tomáš. Medzi ďalšie licencované výrobky patria napríklad hračky z Disneyho série Medvedík Pú alebo Sezamová ulica.

V súčasnosti vyrába Fisher-Price tiež niekoľko produktových rad, napr.:
* Imaginext
* Little People
* Pixter
* Planet Heroes
* Roll 'n Racers
* Stack ’n Surprise
* View-Master

## Zdroj
* 

## Externé odkazy
* Oficiálne stránky
* Mattel, materská spoločnost Fisher-Price
* Anglický článok na serveri venujúcom sa recenziám hračiek 
* Anglická stránka o starých hračkách Fisher-Price

Kategória:Podniky založené v 1930
Kategória:Výrobcovia hračiek
Kategória:Podniky v USA
Mérida (Mexiko)

right|thumb|Socha v Méride

**Mérida** je hlavné mesto mexického štátu Yucatán. Je to najdôležitejšie mesto juhovýchodného Mexika a považuje sa za jedno z miest s najlepšou kvalitou života v krajine. Je známa svojou zeleňou. Nachádza sa mierne severne od stredu štátu, menej ako 50 km od Mexického zálivu. Súradnice sú 20° 58' 12" s.š. a 89° 37' 12" v.d.

Podľa výsledkom druhého sčítania ľudu a bytov 2005 bola populácia 734 153 obyvateľov. Konurbácia Méridy zahŕňa navyše 6 ďalších obcí v troch okresoch, vrátane vlastného, čím počet obyvateľov stúpne na 839 242. Aglomerácia Méridy, ktorá bola vymedzená INEGI a CONAPO ako súmestie Méridy, Kanasínu a Umánu, mala v roku 2005 886 188 obyvateľov. Podľa odhadov pre 1. júl 2007 bol počet obyvateľov mesta 755 803, konurbácie 866 435 a aglomerácie 985 119, čo z nej robí najväčšie mesto v celom juhovýchodnom regióne krajiny a jedenástu najväčšiu aglomeráciu krajiny podľa počtu obyvateľov.

V roku 2001 bola Mérida vyhlásená Americkým hlavným mestom kultúry vďaka svojej kvalite života a neobyčajnému rozvoju umenia.

## Zdroj

## Iné projekty

Kategória:Mestá v Mexiku
Mérida

**Mérida** (založená v roku 25 pred Kr. neskorším rímskym cisárom Augustom ako *Emerita Augusta*) je hlavné mesto španielskeho autonómneho spoločenstva Extremadura. Nachádza sa v provincii Badajoz a podľa údajov z roku 2005 tu žije 53 089 ľudí. Podľa niektorých zdrojov (Oxfordský slovník svätých) sa tu nachádzajú pozostatky jedného z Ježišových učeníkov – Jakuba Staršieho, hoci niektoré pramene za toto miesto považujú omnoho známejšiu lokalitu, pútnické mesto Santiago de Compostela.

V Méride bola za cisára Diocleciána začiatkom štvrtého storočia /10.12.304/, umučená svätá Eulália z Méridi, panna a mučenica. Je veľmi obľúbená hlavne v Španielsku. Španieli ju považujú za svoje "sväté dieťa".

Miestna archeologická lokalita bola v roku 1993 zapísaná na zoznam svetového dedičstva UNESCO.

## Partnerské mestá
*  Mérida, Filipíny
*  Mérida, Mexiko
*  Mérida,  Venezuela
*  Rím, Taliansko

## Iné projekty

## Zdroj

Kategória:Mestá v Španielsku
Mérida (rozlišovacia stránka)

**Mérida** môže byť:
* mesto v Španielsku, pozri Mérida
* mesto v Mexiku, pozri Mérida (Mexiko)
* štát vo Venezuele, pozri Mérida (štát)
* mesto vo Venezuele, pozri Mérida (Venezuela)
Bánhidský slovenský dom

**Bánhidský slovenský dom** slúžiaci ako národopisné, miestnohistorické múzeum, bol otvorený 29. októbra 2006. Ide o priestrannú budovu zo začiatku 19. storočia, pôvodne starú školu, pri katolíckom kostole Sv. Michala v meste Tatabánya.

## Dejiny
Budova ako škola slúžila do polovice 60. rokov 20. storočia. Múzeum v Tatabáni tu neskôr zriadilo expozíciu venovanú histórii školstva. Múzeum fungovalo do roku 1990; keď ho zatvorili, budova sa dostala do vlastníctva župnej samosprávy. V roku 2005 z iniciatívy Dr. Imrich Németha a Ruženy Pruzsinovej Izingovej nehnuteľnosť odkúpila obecná slovenská samospráva so zámerom zariadiť v nej národopisnú, miestnohistorickú výstavu. Slovenská samospráva v Bánhide budovu obnovila a zariadila múzeum s pomocou miestneho obyvateľstva.

## Opis
Výstava je inštalovaná vo dvoch priestranných miestnostiach: v prvej sú umiestnené historické predmety používané v domácnosti, tematicky rozdelené na kuchyňu a izbu. V druhej časti je bohatý fotografický materiál nainštalovaný na paravánoch. Fotografie zobrazujú vtedajší život predkov slovenských obyvateľov. Na dvore slovenského domu je postavená drevená "*šopa*" (= šopa, alebo stodola), zariadená pamiatkovými predmetmi používanými v poľnohospodárstve. 

## Literatúra
* Juraj Ando: *Slovenské národopisné zbierky v Maďarsku*. Legatum, 2009 Budapešť – Békešská Čaba ISBN 978-963-06-7518-5

## Galéria


Obrázok: Bánhidsky slovensky dom.jpg
Obrázok: Kuchyňa.jpg
Obrázok: Nevesta-a-snúbenec.jpg
Obrázok: Svätýroh.jpg
Obrázok: Roh izby.jpg
Obrázok: Paholek.jpg
Obrázok: Kolíska.jpg
Obrázok: Kuchyňa vody lavica.jpg



Kategória:Múzeá v Maďarsku
Kategória:Tatabánya
Kategória:Slováci v Maďarsku
Kategória:Vzniklo v 2006
Mérida (Venezuela)

right|thumb|Mérida

**Santiago de los Caballeros de Mérida** je hlavné mesto obce Libertador a štátu Mérida a jedno z dôležitých miest Venezuelských Ánd. Založená bola v roku 1559, ako súčasť Nueva Granada, no neskôr sa stala súčasťou generálneho kapitanátu Venezuely a zohrávala dôležitú úlohu vo vojne za nezávislosť.

Žije tu viac ako 200-tisíc obyvateľov a v metropolitnej oblasti okolo 350-tisíc. Je to hlavné centrum vzdelania a turizmu v západnej Venezuele, sídlo prestížnej Andskej univerzity a miesto s najvyššou a druhou najdlhšou lanovkou na svete.

Leží v nadmorskej výške okolo 1600 metrov, leží na pláni v údolí rieky Chama.

## Zdroj

## Iné projekty

Kategória:Mestá vo Venezuele
Wen-sin tiao-lung

***Wen-sin tiao-lung*** (,  - doslova *Srdce literatúry a vyrezávanie drakov.*) je prvé čínske dielom o literárnej teórii, kritike a estetike. Napísané bolo v šiestom storočí po Kr. a autorom je učenec Liou Sie.

Dielo, ktoré je veršované, sa skladá z päťdesiatich kapitol. Prvých 5 kapitol tvorí *Úvod*, v ktorom sa vyzdvihuje pozícia literatúry v spoločnosti a ktorý vymedzuje teoretický základ pojednania. Ďalších 20 kapitol patrí oddielu *Štylistika*, v ktorom sa podrobne preberajú jednotlive literárne druhy. Nasledujúcich 19 kapitol tvorí oddiel *Tvorba*, v ktorom sa popisujú zásady písania literárnych diel. Oddiel *Kritika* tvorí 5 ďalších kapitol, ktoré analyzujú doposiaľ napísané diela čínskej literatúry. Poslednú kapitolu tvorí oddiel *Príhovor*, v ktorom autor vysvetľuje zámer spísania diela.  

Autor kritizuje dekadentné a "nepraktické" literárne diela a zároveň hľadá strednú cestu medzi konfuciánskou snahou, aby sa literatúra stala slúžkou vlády, a taoistickým zdôrazňovaním subjektivity.  Táto literárno-kritická práca silno ovplyvnila následnú literárnu tvorbu v Číne.

## Poznámky


## Literatúra
* 

## Iné projekty

## Externé odkazy
* Celý text v čínštine

Kategória:Literatúra v čínskom jazyku
Kategória:Čínske knihy
Matěj Rejsek

**Matěj Rejsek** (* pred r. 1450, Prostějov – † 1. júl 1506, Kutná Hora) (uvádzaný tiež ako **Matyáš Rejsek**) bol český kamenár, sochár staviteľ.

Dátum jeho narodenia nie je doložený. De facto nie je ani úplne isté, či jeho rodiskom je naozaj moravské mesto Prostějov, alebo dedinka Prostějov, ležiaca v Čechách, dnes časť obce Žumberk. 

V roku 1469 sa stal bakalárom na pražskej univerzite. Od roku 1470 pôsobil ako rektor Týnskej školy v Prahe. Hoci nebol vyučený, pôsobil od roku 1478 ako člen staromestského kamenárskeho cechu. Pôsobil najmä v Prahe a v Kutnej Hore. Štýlovo nadväzoval na parlerovské architektonické a sochárske podnety. Pred príchodom Benedikta Rieda a Hansa Spiessa predstavoval Rejsek najvýznamnejšieho tvorcu pôsobiaceho v pohusitských Čechách. 

Medzi jeho diela patria: 
*Prašná brána Praha (základný kameň položený v roku 1476)
*horná časť trifória a klenba chóru chrámu svätej Barbory v Kutnej Hore (1489 - 1506)
*baldachýn v pražskom kostole Panny Márie pred Týnom (1493)
*kazateľne v Kaňku a v Rakovníku (1504).

## Zdroj

Kategória:Narodenia v 15. storočí
Kategória:Úmrtia v 1506
Kategória:Českí architekti
Kategória:Gotickí architekti
Tchao Jüan-ming

**Tchao Jüan-ming** (, , 365 - 427), známy aj ako **Tchao Čchien** (, ) bol čínsky básnik, ktorý žil za dynastie Wej. Jeho dielom boli ovplyvnení mnohí čínski básnici, okrem iných Li Po, Tu Fu a Wang Wej.

## Život

Pochádzal z významnej úradníckej rodiny, ktorá ale schudobnela. Podľa konfuciánskej tradície sa dal štátnych služieb, ale úrad trikrát opustil. Posledný odchod z úradu roku 405 bol definitívny, Tchao bol sklamaný korupciou a falošou úradníkov a utiahol sa do ústrania na vidieku. Vo svojej dobe nebol považovaný za vynikajúceho básnika, príručka Čung Žunga *Hodnotenie básní* ho radí medzi priemerných básnikov a pojednanie *[[Wen-sin tiao-lung]]* ho vôbec nespomína.

Počas života v ústraní napísal najlepšie básne, v ktorých vystupuje ako lyrický hrdina hľadajúci zmysel života. Politická nestabilita doby, v ktorej žil, ovplyvnila jeho myslenie a prinútila ho uvažovať o nestálosti bytia a smrti. Osamelosť na vidieku ho priviedla k pitiu alkoholu, básne s alkoholovou tématikou výrazne ovplyvnili Li Poa.

## Dielo

Zachovalo sa asi 130 básní. V nich sa autor venuje viacerým témam - najmä téma stiahnutia sa do ústrania, ďalej konfuciánska úcta a hrdosť na vlastný rod, roľnícky život a jeho útrapy, pitie vína. 

Napísal aj niekoľko kratších prozaických diel. Najznámejším je *Prameň broskyňových kvetov*, v ktorom opisuje ideálnu krajinu, skrytú pred ľudským zrakom. Slovné spojenie "prameň broskyňových kvetov" (桃花源) sa stal čínskym výrazom pre utópiu. Ďalším významným dielom je *Majster od piatich vŕb*, ktorého názov sa používa ako Tchaov pseudonym. Filozofické rysy nesie jeho predhovor k zbierke básní *Návraty*.

## Poznámky
Tchao Jüan-ming je zobrazený v diele Wu-šuang pchu.

## Externé odkazy
* Tchao Jüan-ming: Návraty. Praha: Odeon 1966. Preložili Josef Hiršal a Marta Ryšavá.
* Ukážky Tchaových básní v českom preklade

Kategória:Čínski básnici
Zoznam politických strán v Česku

Toto je **zoznam politických strán v [[Česko|Česku]]**, v súčasnosti je zaregistrovaných 89 politických strán a 143 politických hnutí, z ktorých časť má pozastavenú činnosť a časť je bez politického vplyvu, členskej či voličskej základne. Všetky registrované politické strany a politické hnutia sú uvedené v zozname.

## Strany s politickým zastúpením v PČR alebo EP

;

## Zoznam českých politických strán a politických hnutí

### Strany

### Hnutia

### Zrušené strany a hnutia, strany a hnutia s pozastavenou činnosťou

## Referencie

## Externé odkazy
* http://aplikace.mvcr.cz/seznam-politickych-stran/ – Vyhľadávanie politických strán a hnutí, registrovaných MV ČR

*
strany
politické strany
Tou E jüan

***Tou E jüan*** (,  - doslova nespravodlivosť voči Tou E), známa podľa záverečnej árie aj ako ***Letný sneh*** (六月雪), patrí k najlepším hrám čínskeho dramatika Kuan Chan-čchinga. Bola napísaná na začiatku 14. storočia počas vlády mongolskej dynastie Jüan. 

Hlavnou hrdinkou hry je Tou E, mladá vdova, ktorá sa oddane stará o svoju svokru. Tou E sa stane obeťou dvoch podvodníkov, otca a syna, a je obvinená z vraždy staršieho z nich. Na mučidlách je prinútená sa priznať a neskôr je odsúdená. Pred smrťou však prisahala, že "nebo a zem" dokáže jej nevinu. Po jej smrti v júni napadol sneh, jej duch povedal o nespravodlivosti jej otcovi, ktorý sa stal vyšetrovateľom a usvedčil skorumpovaných úradníkov.

Hra nesie silné morálne posolstvo a je napísaná v hovorovom jazyku. Neskôr bola mnohokrát prepracovaná a námet použitý viacerými dramatikmi.

## Externé odkazy
* Kuan Chan-čching: *Letní sníh a jiné hry*. Praha: SNLKHU, 1960. Preklad Dany Kalvodovej do češtiny.

Kategória:Čínske divadelné hry
Kategória:Literatúra v čínskom jazyku
Feria del Sol

right|thumb|'''Circo Monumental''', kde sa volí Kráľovná slnka (''La Reina Del Sol'')

**Feria Del Sol** alebo **Carnaval Taurino de America** je medzinárodný kultúrny festival, ktorý sa koná v meste Mérida vo Venezuele každý február v roku. Festival Feria sa koná súčasne s karnevalovými hodmi. Konajú sa tu **býčie zápasy**, kultúrne výstavy, komerčné a zootechnické výstavy, koncerty, prehliadky, športové udalosti a voľba *La Reina Del Sol* (Kráľovná slnka).

## Externé odkazy
* Oficiálna stránka - Feria del Sol 

## Zdroj

Kategória:Kultúra vo Venezuele
Boeing X-37

náhľad|Boeing X-37
**Boeing X-37** je experimentálny bezpilotný kozmický raketoplán, ktorý má slúžiť na otestovanie nových technológií na obežnej dráhe a pri návrate do atmosféry.

Prvý pokusný let sa uskutočnil 7. apríla 2006 na Edwardsovej leteckej základni, keď bol vynesený do výšky lietadlom  Scaled Composites White Knight firmy Scaled Composites a potom kĺzavým letom klesol a pristál.

Prvý let vlastnou silou bol naplánovaný na 22. apríla 2010 a riadený vojenským letectvom Spojených štátov, nie NASA, čo nahráva špekuláciám o jeho možnom budúcom vojenskom využití. Štart raketoplánu prebehol úspešne.

## Referencie


## Iné projekty

## Externé odkazy
* technické dáta  na webe NASA
* novinky o projekte  na webe NASA

## Zdroj

Kategória:Lietadlá Boeing
Kategória:Kozmické raketoplány
Kategória:Kozmonautika v USA
Inocent

**Inocent** môže byť:
* Inocent (krstné meno)

## Pápeži

* Inocent I. (401 – 417)
* Inocent II. (1130 – 1143)
* Inocent III. (1198 – 1216)
* Inocent IV. (1243 – 1254)
* Inocent V. (1276)
* Inocent VI. (1352 – 1362)
* Inocent VII. (1404 – 1406)
* Inocent VIII. (1484 – 1492)
* Inocent IX. (1591)
* Inocent X. (1644 – 1655)
* Inocent XI. (1676 – 1689)
* Inocent XII. (1691 – 1700)
* Inocent XIII. (1721 – 1724)

## Protipápež
* Inocent III. (protipápež) (1179 – 1180)

## Iné
* Inocent (Mike Oldfield) – singel Mikea Oldfielda
Pius

**Pius** môže byť:
*rímske nomen gentile alebo agnomen, pozri Pius (meno)
*špecificky napríklad:
**Gaius Pius Esuvius Tetricus I (Tetricus I.)
**Gaius Pius Esuvius Tetricus II (Tetricus II.)
**Quintus Caecilius Metellus Pius
**Quintus Caecilius Metellus Pius Cornelianus Scipio Nasica
**Sextus Pompeius Magnus Pius
**Antoninus Pius
**Marcus Antonius Gordianus Pius (Gordián III.)
**meno pápeža
*** Pius I. (142155)
*** Pius II. (14581464)
*** Pius III. (1503)
*** Pius IV. (15591565)
*** Pius V. (15661572)
*** Pius VI. (17751799)
*** Pius VII. (18001823)
*** Pius VIII. (18291830)
*** Pius IX. (18461878)
*** Pius X. (19031914)
*** Pius XI. (19221939)
*** Pius XII. (19391958)
Viktor IV. (1159 – 1164)

**Viktor IV.** (lat. *Victor Quartus*), vl. menom **Octaviano de’ Crescenzi Ottaviani de Monticelli** (* 1095, Tivoli – † 20. apríl 1164, Lucca) bol protipápežom od 7. septembra 1159 do svojej smrti.

## Životopis
Pochádzal zo šľachtickej rodiny. Dostal kňazské vzdelanie a rysovala sa mu skvelá cirkevná kariéra. V roku 1138 sa stal kardinálom (jeho titulárnym kostolom sa stala bazilika Santa Cecilia in Trastevere) a vyslancom pápežov Celestína II. a Lucia II.

Na čelo rímskej cirkvi ho vyniesli sporné voľbyi v septembri 1159 po smrti pápeža Hadriána IV. Konkláve väčšinou hlasov zvolilo pápežom kardinála Orlanda Bandinelliho (ako Alexandra III.), no malá skupina opozičných kardinálov ovplyvnených cisárom Fridrichom I. Barbarossom hlasovala za kardinála Ottaviana Monticelliho. Vzápätí po voľbe sa rozpútali násilnosti a prišlo ku kurióznej situácii, kedy stúpenci kardinála Monticelliho vtrhli do zhromaždenia, samotný Monticelli strhol z novozvoleného Alexandra III. plášť, prinútil ho odísť a sám sa nechal intronizovať. Výsledkom bola osemnásťmesačná schizma kedy mala cirkev na čele dvoch pápežov (pritom pri vyhlásení Viktora IV. sa vôbec neprihliadalo na to, že v roku 1138 bol (proti)pápežom iný Viktor IV.). V cisárskom opátstve Farfa sa 4. októbra 1159 konala pápežská vysviacka.

S cieľom rozhodnúť, ktorý z pápežov je legitímnym, zišla sa vo februári 1160 synoda v Pavii, na ktorej asi päťdesiati biskupi z Nemecka a Talianska dali (pod vplyvom Fridricha I.) prednosť Viktorovi. V októbri toho istého roku sa však v Toulouse zišli episkopáty a kláštorné rády západoeurópskych krajín za účasti anglického (Henricha II.) a francúzskeho kráľa (Ľudovíta VII.), rozhodli v prospech Alexandra III. a Viktora IV. dali do kliatby. Ani toto rozhodnutie však spor nevyriešilo.

Pozícia Viktora IV. bola priamo závislá na podpore cisára Fridricha I. V roku 1162 si cisár upevnil svoj vplyv v severnom Taliansku a Pápežskom štáte a Viktorove vyhliadky sa posilňovali. No o krátky čas sa však situácia začala komplikovať a pre protesty celej Európy Fridrich I. musel uznať, že zlyhalo jeho úsilie pre získanie všeobecnej podpory pre jeho chránenca. 

Právoplatnosť voľby Alexandra III. sa potvrdila a Viktor IV. po tom, ako začali odpadávať i jeho najvernejší prívrženci, bol nútený ustúpiť. Stiahol sa do ústrania no svoj titul si ponechal až do smrti. Zomrel po krátkej chorobe 20. apríla 1164 v toskánskom meste Lucca. 

## Zdroj
* 

Kategória:Narodenia v 1095
Kategória:Narodenia 20. apríla
Kategória:Úmrtia v 1164
:Kategória:Talianski kardináli
Kategória:Protipápeži
Viktor IV. (1138)

**Viktor IV.** (lat. *Victor Quartus*) vl. menom **Gregorio Conti** (* ?, Ceccano – † okolo apríl 1139) bol talianskym duchovným a protipápežom v roku 1138.

Za pápeža Paschala II. sa stal kardinálom-kňazom. Súčasne však patril k pápežovým najväčším odporcom. Pri voľbe nového pápeža po smrti Honoria II. v roku 1130 sa postavil proti voľbe Inocenta II. a hlasoval za kardinála Pietra Pierleoniho (protipápež Anaklét II.).

Po Anaklétovej smrti 25. januára 1138 ho jeho prívrženci zvolili nástupcom. Jeho bezvýznamný pontifikát, trvajúci necelé tri mesiace, bol iba nezmyselnou medzihrou. Nezachovali sa z neho žiadne dokumenty a už čoskoro jeho stúpenci, sčasti podplatení Inocentom II., odpadávali. 29. mája 1138 na zásah cisterciánskeho opáta Bernarda z Clairvaux odstúpil a podriadil sa Inocentovi.

O jeho ďalšom osude historické pramene mlčia.

## Zdroj
* 

Kategória:Úmrtia v 1139
Viktor IV. (1138)
TOP 09

**TOP 09** je česká stredopravicová politická strana. Jej názov je zložený z počiatočných písmen slov "Tradice", "Odpovědnost", "Prosperita" a číslovky *09*, ktorá označuje rok jej vzniku. 

Pro-európsky ladená TOP 09 sa hlási k liberálnemu a fiškálnemu konzervativizmu a odsudzuje populizmus. Bola založená ako alternatívna strana ku kresťanskodemokratickej KDU-ČSL a v určitých obdobiach pomerne euroskeptickej ODS. 

Prvým predsedom strany bol Karel Schwarzenberg, ktorý bol jednohlasne zvolený na ustanovujúcom sneme. Podpredsedom bol spoluzakladateľ Miroslav Kalousek, bývalý predseda KDU-ČSL a minister financií Česka. Po voľbách do poslaneckej snemovne v roku 2010 vytvorila koaličnú vládu spolu so stranami ODS a Věci veřejné. Po afére premiéra Petra Nečasa strana v predčasných voľbách v roku 2013 síce stratila 15 mandátov, ale predstihla tradičnú pravicovú jednotku na politickej scéne Česka, konzervatívnu ODS. 

V roku 2015 sa novým predsedom strany stal Miroslav Kalousek, Karel Schwarzenberg sa stal čestným predsedom. 

Vo voľbách v roku 2017 skončila ôsma so ziskom iba 7 mandátov. Novým predsedom sa v novembri 2017 stal europoslanec Jiří Pospíšil, ten v úrade predsedu vydržal dva roky a v novembri 2019 ho nahradila Markéta Pekarová Adamová, poslankyňa Poslaneckej snemovne a dovtedajšia prvá podpredsedníčka strany. Od roku 2025 je predsedom strany Matěj Ondřej Havel.

Od roku 2020 bola TOP 09 súčasťou liberálne konzervatívnej stredpravicovej koalície SPOLU, spoločne s ODS a KDU-ČSL. Koalícia SPOLU v snemovných voľbách v roku 2021 zvíťazila s 27,79 % hlasov a vytvorila vládu s liberálnymi Pirátmi a Starostami.

Strana býva označovaná za "stranu pražskej kaviarne", čo reflektuje fakt, že okrem Prahu strana od roku 2013 nemá príliš dobré volebné výsledky, prípadne za "kniežaciu" či "šľachtickú" stranu, čo vychádza z faktu, že väčšina politicky aktívnych českých šľachticov sa v minulosti angažovala či dodnes angažuje práve v TOP 09.

## Galéria

Súbor:Karel Schwarzenberg, RR, 20090228.jpg|Karel Schwarzenberg, predseda strany v rokoch 2009–2015, v rokoch 2015–2023 čestný predseda
Súbor:M. Kalousek 2017.jpg|Miroslav Kalousek, predseda strany v rokoch 2015–2017
Súbor:Jiří Pospíšil (2019).jpg|Jiří Pospíšil, predseda strany v rokoch 2017–2019
Súbor:Čehijas parlamenta priekšsēdētājas vizīte Latvijā 2024 27 (cropped).jpg|Markéta Pekarová Adamová, predsedníčka strany v rokoch 2019–2025 


## Volebné výsledky

## Zastúpenie TOP 09 vo vláde

### [[Vláda Petra Nečasa]]

### [[Vláda Petra Fialu]]

## Výsledky v regiónoch

## Referencie


## Pozri aj

* KDU-ČSL
* ODS
* Karel Schwarzenberg
* SPOLU

## Iné projekty

## Externé odkazy

* webové sídlo strany

## Zdroj

* 


Kategória:Politické strany v Česku
Európska cesta 77

**Európska cesta 77** (*E77*) je európska cesta, ktorá vedie z mesta Pskov v Rusku do mesta Budapešť v Maďarsku. Jej dĺžka je 1018 km.

## Priebeh
 Významná severojužná cestná komunikácia E77 začína v západoruskom meste Pskov. Pokračuje cestou A-212 na juhozápad k hraničnému prechodu Kašino, kde prechádza do Estónska. 

 Po ceste číslo 7 vedie mestom Misso a následne prechádza na územie Lotyšska.

 Tu nadväzuje cesta A2, smerujúca do Rigy. Obchvatom mesta pokračuje cestou A8 cez mesto Jelgava k litovskej hranici.

 V Litve pokračuje v trase cesty A12 cez Joniškis a Šiauliai k hraničnému mestu Sovetsk. 

 E77 sa tu vracia na ruské územie a po komunikácii A216 po Talpaki a A229 vedie do Kaliningradu.

 Trajektovým úsekom sa trasa E77 presúva do poľského mesta Gdansk, kde pokračuje po ceste číslo 7 k mestu Elblag, Ploňsk a Varšava. Pokračuje cez mestá Grójec (tu začína budovaná rýchlostná cesta *S7*), Radom, Kielce a Krakov (tu pretína E40) k hraničnému prechodu Chyžné.

## E77 na území Slovenska
 Pokračovaním komunikácie na prechode Trstená je cesta I/59, ktorá v smere na Dolný Kubín prechádza kratšími úsekmi budovanej R3. Pokračuje do mesta Ružomberok, kde križuje E50 a horským prechodom Donovaly do Banskej Bystrice. Tu nadväzuje na cestu I/66 (po Zvolen (kde križuje E58 a E571) po R1) a cez Krupinu pokračuje na hraničný prechod Šahy.

Na úseku Dolný Kubín – Zvolen bude v budúcnosti E77 vedená v trase R3 cez Kraľovany, Martin, Kremnicu a Žiar nad Hronom.

 V Maďarsku nadväzuje cesta číslo 2 a diaľnica M2, ktorá privádza E77 do Budapešti.

## Referencie

## Iné projekty

## Zdroj
* 

77
Kategória:Cestná infraštruktúra v Rusku
Kategória:Cestná infraštruktúra v Estónsku
Kategória:Cestná infraštruktúra v Lotyšsku
Kategória:Cestná infraštruktúra v Litve
Kategória:Cestná infraštruktúra v Poľsku
Kategória:Cestná infraštruktúra na Slovensku
Kategória:Cestná infraštruktúra v Maďarsku
Explorer 2

**Explorer 2** (EXPLR2) bolo neúspešné zopakovanie misie Explorer 1. Družici sa kvôli zlyhaniu zapálenia štvrtého stupňa nosnej rakety nepodarilo opustiť atmosféru Zeme. Explorer 2 odštartoval z Mysu Canaveral na Floride 5. marca 1958 o 18:28 UTC. Nosnou raketou bola Juno I, ktorá vznikla z Jupiteru-C. Projekt Jupiter-C bol vyvinutý v roku 1954 a bol zrušený v roku 1955, keď bol nahradený programom Vanguard. 

## Opis
thumb|100px|left|Nosná raketa sondy
Explorer 2 bol vybavený Geigerovým-Müllerovým počítačom na zisťovanie kozmického žiarenia. Po družici Explorer 3 bolo usúdené, že pôvodný Geigerov-Müllerov počítač sa nasýtil žiarenia z pásu nabitých častíc uväznených  magnetickým poľom Zeme (pozri: Van Allenove radiačné pásy). Explorer 2 bol tiež vybavený citlivými mikrofónmi pre detekciu mikrometeoritov, odporovými detektormi, merajúcimi eróziu materiálu pôsobením dopadu mikrometeoritov a teplomermi na meranie vonkajšej a vnútornej teploty.

## Referencie



Kategória:Program Explorer
Kategória:Neúspešné družice Zeme
Kategória:Kozmonautika v 1958
Faisal Shahzad

**Faisal Shahzad** (* 30. jún 1979, Pakistan) je naturalizovaný americký občan pakistanského pôvodu, ktorý sa  neúspešne pokúsil odpáliť bombu  na Times Square v New Yorku  1. mája 2010. Dňa 22. júna 2010 sa priznal pred federálnym súdom v v newyorskom Manhattane k všetkým 10 bodom obžaloby.  Bol odsúdený na  na doživotie bez možnosti prepustenia.

Bombovému útoku v sobotu večer pomohol zabrániť predavač tričiek z blízkeho obchodu a veterán z Vietnamu Lance Orton. Ten si všimol dym, ktorý vychádzal z auta značky Nissan Pathfinder na námestí Times Square a upozornil naň políciu.

Amatérsky vyrobená bomba, ktorá obsahovala okrem iného propán-butanové fľaše, kanistre s benzínom a zábavnú pyrotechniku ukrytá v zaparkovanom aute na Times Square mohla podľa polície vybuchnúť a zabiť mnohých civilistov.

Shahzad bol zatknutý približne 53 hodín po incidente na medzinárodnom letisku JFK International Airport v New Yorku, keď chcel odletieť do Dubaja linkou č.202 leteckej spoločnosti Emirates Airlines.

## Biografia
Faisal Shahzad je naturalizovaný americký občan, narodený v Pakistane. V USA študoval v rokoch 1997 a 1998 na Southeastern University vo Washingtone, D.C., neskôr v štúdiu pokračoval na University of Bridgeport. Zelenú kartu dostal v januári 2006, americké občianstvo získal na základe sobáša s americkou občiankou Huma Asif Mianovou. Len pár týždňov potom, čo získal americké občianstvo náhle opustil svoje zamestnania a zastavil hypotekárne platby za svoj dom. Následne vycestoval spolu so svojou rodinou do Pakistanu. Do USA sa Shahzad vrátil 3. januára 2010, pričom jeho manželka ostala v Pakistane.

## Referencie

Kategória:Teroristi
Nízka obežná dráha Zeme

thumb|Rôzne obežné dráhy okolo Zeme, azúrová farba znázorňuje LEO
**Nízka obežná dráha Zeme** (často sa nahrádza skratkou **LEO** pochádzajúcou z anglického *Low Earth Orbit*) je druh obežnej dráhy planéty Zem. Ako nízka je označovaná taká dráha, ktorej apogeum sa nachádza vo výške medzi 160 až 2000 kilometrov na povrchom Zeme. V menších výškach, približne okolo 200 kilometrov nad povrchom sa vyskytujú zvyšky atmosféry, ktoré spôsobujú pokles dráhy telies. Tento jav je však pozorovateľný aj vo väčších výškach napríklad na ISS, ktorej orbita musí byť pravidelne upravovaná. Z pohľadu ľudskej činnosti je nízka orbita naším hlavným pôsobiskom. Okrem niekoľkých misií k Mesiacu smerovali všetky kozmické lety s ľudskou posádkou práve na nízku orbitu, pričom väčšina smerovala na jej dolný okraj (do ). Z pohľadu letov s posádkou je nízka orbita dôležitá aj z dôvodu samotného prežitia dlhšej doby vo vesmíre, objekty na LEO sú totiž stále v dosť silnom geomagnetickom poli a sú tak chránené pred účinkami kozmického žiarenia.

Rýchlosti objektov na LEO sa líšia podľa excentricity a výšky dráhy, ale vo všeobecnosti platí, že rýchlosť objektov vzhľadom na povrch Zeme je približne /s. Tá istá hodnota platí aj pre dosiahnutie nízkej orbity zo Zeme, delta-v (rozdiel rýchlostí) medzi povrchom Zeme a LEO je teda tiež približne /s. Na nízkej orbite sa vyskytuje aj veľké množstvo kozmického odpadu, ktorého objem stále narastá a nezriedka spôsobuje ťažkosti pri misiách.

## Dôležité telesá a rekordné lety s posádkou na nízkej obežnej dráhe

***prvý objekt**: Sputnik 1
***najstarší objekt**: Vanguard 1
***najväčšie a najťažšie teleso**: Medzinárodná vesmírna stanica (ISS)
***najvzdialenejší let s posádkou** (okrem misií Apollo): Gemini 11

## Pozri aj

*Obežná dráha

## Externé odkazy
* Katalóg typov obežných dráh na stránkach NASA 

Kategória:Obežné dráhy
Polonicus

náhľad|soška Polonicus
**Polonicus** je cena, ktorá bola po prvýkrát udelená v roku 2009 a vychádza z iniciatívy kongresu poľských organizácií v Nemecku. Vyjadruje vďačnosť a úctu za vynikajúce zapojenie pre integráciu Poľska, obohatenie poľského komunitného života v Nemecku a lepšie porozumenie medzi Poliakmi a Nemcami v zjednotenej Európe. Čestnú cenu udelili prvýkrát predsedovi Európskeho parlamentu  Jerzymu Buzkovi dňa 1. mája 2010 v Aachene, ako uznanie jeho prínosu k budovaniu zjednotenej Európy.

Kategória:Ocenenia
Otis Redding

**Otis Redding**, vlastným menom **Otis Ray Redding, Jr.** (* 9. september 1941, Dawson, Georgia, USA – † 10. december 1967, Madison, Wisconsin, USA), bol americký soulový spevák, často nazývaný „Kráľ soulu“ alebo *„[[synonymum]] soulu“*. V r. 1967 ho kritik Jon Landau tiež pomenoval slovami: *„Otis Redding je rock & roll.“* Charakteristickým znakom jeho prejavu boli silné emócie, ktoré dokázal do spevu preniesť.

Časopis Rolling Stone ho zaradil na 8. miesto zoznamu Stovky najväčších spevákov všetkých čias a na 21. miesto Stovky najväčších umelcov všetkých čias. V r. 1989 bol uvedený do Rokenrolovej siene slávy. 
Redding zomrel ako dvadsaťšesťročný pri havárii lietadla, mesiac pred vydaním jeho najväčšieho hitu „(Sittin' On) The Dock of the Bay“.

## Diskografia
*1964 - *Pain in My Heart*
*1965 - *The Great Otis Redding Sings Soul Ballads*
*1965 - *Otis Blue: Otis Redding Sings Soul*
*1966 - *The Soul Album*
*1966 - *Complete & Unbelievable: The Otis Redding Dictionary of Soul*
*1967 - *King & Queen*

### Posmrtné albumy
*1968 - *The Dock of the Bay*
*1968 - *The Immortal Otis Redding*
*1969 - *Love Man*
*1970 - *Tell the Truth*

## Referencie

## Externé odkazy
* Oficiálna stránka

Kategória:Souloví speváci USA
Kategória:Speváci afroamerického pôvodu
Kategória:Osobnosti z Georgie
Kategória:Obete leteckých nehôd
Ruslan Ľubarskij

**Ruslan Ľubarskij** (* 29. september 1973) je ukrajinský futbalový útočník, ktorý odohral veľkú časť svojej futbalovej kariéry na Slovensku.

Od juĺa 2010 je hrajucim trénerom 1. HFC Humenné.

## Úspechy
* Majster Česka: 1997
* Finalista Ukrajinského pohára: 2006
* Majster Slovenska: 1998
* Slovenský pohár: 1997
* Liga majstrov: základná skupina: 1997-98
* Jedenástka roka: 1999

## Referencie

## Externé odkazy
* Profil na transfermarkt.de 

Kategória:Ukrajinskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Hráči CSKA Kyjev
Kategória:Hráči 1. HFC Humenné
Kategória:Hráči MFK Košice
Kategória:Hráči Makabi Netanja
Kategória:Hráči FC Metalurg Záporožie
Kategória:Hráči MFK Zemplín Michalovce
Kategória:Slovenské osobnosti ukrajinského pôvodu
Protolaurázia

**Protolaurázia** bola kontinent, ktorý sa vytvoril na južnej pologuli v mladších starohorách po rozpade superkontinentu Rodinia, asi pred 650 miliónmi rokov. Tvorili ho post-rodinské kontinenty Laurentia, Sibír, Baltika a Západná Gondwana (obsahovala časť budúcej západnej Afriky, časť Južnej Ameriky a Floridu).

Asi pred 600 miliónmi rokov, kedy sa Protolaurázia rozkladala okolo južného pólu ako dnes Antarktída, do nej zo severu narazila Protogondwana a spojením oboch pevnín vznikol krátkodobo superkontinent Pannotia. Západná Gondwana potom už zostala pokope s Protogondwanou (Východnou Gondwanou) a Protolaurázia sa už v pôvodnej podobe neobnovila.

## Zdroj

Kategória:Kontinenty v minulosti Zeme
Living Shangri-La

**Living Shangri-la** je mrakodrap so zmiešaným využitím nachádzajúci sa v downtowne kanadského mesta Vancouver. Je najvyššou budovou v regionálnom okrese Metro Vancouver a 11. najvyššou v Kanade. V tejto 62-poschodovej budove sa na prvých 15 poschodiach nachádza päťhviezdičkový hotel, vo zvyšných poschodiach sú kondomíniá. Na prízemí budovy je sauna, obchod s potravinami, verejná expozícia Vancouver Art Gallery a priestory na vystavovanie sochárskych umeleckých diel.

Na základe dohody bol na náklady developera kostol Coastal Church, postavený v roku 1919 a nachádzajúci sa pri západnej strane budovy, zrekonštruovaný za 4,4 mil. C$. 

## Hotel
Päťhviezdičkový **Shangri-La Hotel Vancouver** je súčasťou hotelového reťazca Shangri-La Hotels and Resorts. Je umiestnený na prvých 15. poschodiach a má 127 izieb (vrátane prezidentského apartmánu na 15. poschodí). Je prvým hotelom tohto reťazca v Severnej Amerike. V hoteli nie je 13. poschodie. V priestoroch patriacich hotelu sú reštaurácie, obchody a sauna.

## Obytná zóna
V obytnej zóne je celkovo 307 kondomínií. Na 16. až 43. poschodí sa ich nachádza 234, na 44. až 60. poschodí ich je 63 (tieto majú súkromný prístup), na 61. poschodí sú tri penthousy.

## Výstavba
Tento projekt si vyžiadal 3,1 milióna človekohodín, prepravu zeminy v objeme 15 000 nákladných áut, 51 000 m3 betónu a 7 000 ton betonárskej ocele. Počas najvyššej stavebnej aktivity pracovalo na stavbe 1 000 robotníkov, ktorí pracovali tempom jedného dokončeného poschodia za týždeň. Tento mrakodrap má najhlbšie základy (26 metrov) zo všetkých stavieb vo Vancouveri a od októbra 2007 je oficiálne najvyššou stavbou v meste. Celkové náklady na dokončenie tejto stavby dosiahli 350 miliónov C$.

Víchrica 15. januára 2008 strhla neupevnené stavebné materiály zo stavby do ulíc pod ňou. Tieto poškodili zaparkované vozidlá, no nedošlo k žiadnym zraneniam. Susedná budova patriaca plynárenskej spoločnosti Terasen Gas bola počas búrky tiež poškodená. Polícia po búrke uzatvorila ulicu West Georgia Street na vyše dvanásť hodín.

## Referencie

## Pozri aj
*Zoznam najvyšších budov vo Vancouveri

## Externé odkazy
*Oficiálna stránka budovy 
*Oficiálna stránka hotela 
*Článok o budove na Skyscrapernews.com  

Kategória:Mrakodrapy v Kanade
Kategória:Stavby vo Vancouveri
Kategória:Architektúra z 2009
Euramerika

thumb|Euramerika

**Euramerika** alebo **Laurussia** alebo **Starý červený kontinent** bola druhohorný kontinent, ktorý spájal geologický materiál dnešnej Európy bez Stredomoria a Severnej Ameriky bez Floridy.

Vznikla v devóne pred 420 miliónmi rokov, kedy sa na rovníku a južne od neho zrazila Baltika s Laurentiou. Zrážka spôsobila kaledónske vrásnenie, ktoré malo za následok vznik severnej časti Apalačských hôr, hôr v Británii a Škandinávii.

V karbóne pred 350 miliónmi rokov do nej narazila Gondwana a vznikol nový superkontinent Pangea. Zrážka vyvolala hercýnske vrásnenie, pri ktorom vznikla južná časť Apalačských hôr, Meseta v Severnej Afrike a Hercýnske pohoria v Európe. 

## Zdroj

Kategória:Kontinenty v minulosti Zeme
Kategória:Devón
Pannotia

**Pannotia** alebo **vendský superkontinent** je predpokladaný superkontinent, ktorý sa krátkodobo vytvoril na Zemi v mladších starohorách (vrchné prekambrium) asi pred 600 miliónmi rokov a existoval asi 60 miliónov rokov. Vznikol zrážkou Protogondwany, ktorá sa pohybovala zo severnej pologule k juhu, s Protolauráziou, nachádzajúcu sa vtedy okolo južného pólu. Orogenéza, ktorá podmienila jeho vznik sa nazýva rôzne: panafrická, bajkalská alebo kadomská.

Existovala asi 60 miliónov rokov, no pred asi 540 miliónmi rokov sa rozpadla. Pomerne rýchlo sa od nej odtrhla Laurentia, Baltika a Sibír. Rozpad týchto kontinentov bol začiatkom súčasného eónu - fanerozoikum. Pevnina, ktorá ostala, sa nazýva Gondwana. Jej rola počas formovania Pannotie však nie je celkom jasná.

Názov zaviedol W. D. Dalziel v roku 1997.

## Referencie

Kategória:Kontinenty v minulosti Zeme
Corgoň liga 2003/2004

**[[Corgoň liga]]** v sezóne 2003/2004 bol v poradí 11. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

Nováčikom tohto ročníka bol tím FK Dukla Banská Bystrica, ktorý viedol Ladislav Molnár a ktorý skončil po jesennej časti súťaže na prvom mieste. Konečný boj o titul však prehral so Žilinou, ktorá sa stala majstrom v treťom ročníku po sebe. Prekvapujúco vypadol Slovan Bratislava, ktorý sa po osemnástich rokoch ocitol v druhej lige.

## Tabuľka

## Tabuľka strelcov
 

## Majster
Zostava víťaza Corgoň ligy MŠK Žilina:
* Brankári: Ivan Trabalík, Dušan Kuciak, Branislav Rzeszoto
* Obrancovia: Branislav Labant, Michal Drahno, Cyril Špendla, Marián Klago, Vladimír Staš, Martin Konečný
* Stredopoliari: Martin Ďurica, Marek Bažík, Radoslav Zabavník, Zdeno Štrba, Dušan Sninský, Miroslav Barčík, Daniel Kosmeľ, Aleš Besta, Pavel Putík, Tomáš Šimček, Ľuboš Červenec
* Útočníci: Richard Varadin, Štefan Rusnák, Michal Gottwald, Martin Fabuš
* Tréner: Ladislav Jurkemik (od 1. januára 2004)

## Referencie

## Externé odkazy
* RSSSF.com

Kategória:Futbal v 2003
Kategória:Futbal v 2004
Kategória:Najvyššia futbalová súťaž na Slovensku
Letisko Zürich

**Letisko Zürich** (kód IATA: **ZRH**; kód ICAO: **LSZH**) () sa nachádza v kantóne Zürich, severne od centra švajčiarskeho mesta Zürich. Je to najväčšie švajčiarske medzinárodné letisko. Sídli tu švajčiarska národná letecká spoločnosť Swiss International Air Lines a charterová letecká spoločnosť Edelweiss Air. Všetku zodpovednosť pre riadenie letovej prevádzky riadi spoločnosť Skyguide.

## Rekonštrukcia
V roku 2003 bol dokončený rozšírený plán rekonštrukcie, ktorá zahŕňala výstavbu nového hangáru, terminálu a malého podzemného metra, spájajúceho terminály. V novembri 2008 začala kompletná rekonštrukcia časti letiska. Návštevnícka terasa je počas rekonštrukcie zatvorená, jej rekonštrukcia bude ale súčasťou plánu.

## Vlakové spojenie
Zürišská letisková stanica sa nachádza pod novým terminálom. Okrem už spomínanej linky medzi letiskovými budovami na letisku zastavujú medzištátne aj vnútroštátne diaľkové vlaky, regionálne a S-Bahn vlaky zvyčajne idúce z a na stanicu Zürich hlavná stanica.

## Aerolínie a destinácie
### Pravidelné linky

## Zdroj

## Iné projekty

Zürich
Kategória:Zürich
Kategória:Doprava v kantóne Zürich
Zoznam poslancov Trnavského samosprávneho kraja (2009 – 2013)

**Zoznam poslancov [[Trnavský samosprávny kraj|Trnavského samosprávneho kraja]]** zvolených vo volebnom období 2009–2013.

## Externé odkazy
* Výsledky volieb do orgánov Trnavského samosprávneho kraja

Kategória:Zoznamy poslancov Trnavského samosprávneho kraja
Darcyho-Weisbachov vzťah

**Darcyho-Weisbachov vzťah** alebo **Darcyho-Weisbachova rovnica** je v hydrodynamike rovnica, pomocou ktorej je možné kvantitatívne vyjadriť pozdĺžne trecie straty pri prúdení tekutiny v potrubí. Ak ide o prúdenie reálnej tekutiny, čiže častice sa pohybujú po jednotlivých prúdniciach v priereze potrubia rôznymi rýchlosťami, vzniká medzi jednotlivými prúdnicami a taktiež medzi „najširšou“ prúdnicou a vnútornou stenou potrubia trenie. Ak prúdi tekutina turbulentne, dochádza aj k výmene hybnosti medzi jednotlivými prúdnicami tekutiny, čím vznikajú ďalšie stratové sily.

Veľkosť strát sa dá ľahko definovať pomocou stratovej výšky využitím Darci-Weisbachovho vzťahu :

:  h_s = \frac{P_s}{\rho g} = \lambda \frac{l}{d} \frac{v^2}{2 g} = \Psi_t \frac{v^2}{2 g} 

kde:
*h_s je stratová výška
*P_s je stratový tlak
*\lambda je trecí súčiniteľ
*l je dĺžka potrubia
*d je hydraulický priemer
*\Psi_t je trecí stratový súčiniteľ

Kategória:Hydrodynamika
Kategória:Eponymické termíny vo fyzike
Wide-field Infrared Survey Explorer

**Wide-field Infrared Survey Explorer** (**WISE**) je infračervený kozmický teleskop prevádzkovaný americkým Úradom pre letectvo a kozmonautiku. Misia WISE odštartovala zo základne Vandenberg 14. decembra 2009 o 14:09 UTC. Na obežnú dráhu bola družica dopravená nosnou raketou Delta II model 7320-10. Úlohou misie bude robiť snímky celej oblohy po dobu šiestich mesiacov. Snímky budú robené v spektre vlnových dĺžok od 3 do 25 mikrometrov. Teleskop sondy WISE je približne tisíckrát citlivejší než predchádzajúce teleskopy na pozorovanie oblohy, akými boli IRAS, AKARI a COBE. Po dobu trvania misie vyhotoví približne 1,5 milióna snímok. Pozorované budú objekty slnečnej sústavy ako sú planétky, objekty našej Galaxie ako sú chladné tmavé hviezdy nazývané hnedé trpaslíky a vzdialené galaxie. 

## Popis
Sonda bola postavená spoločnosťou Ball Aerospace a je postavená na architektúre Ball Aerospace RS-300, ktorá bola overená pri technologickej misii Orbital Express. Teleso je na obežnej dráhe stabilizované v troch osiach. Dodávku elektrickej energie zabezpečujú solárne panely pripevnené k trupu. Komunikáciu s riadiacim strediskom zaisťuje vysokozisková anténa, pracujúca v pásme Ku. Dáta sú prenášané pomocou siete geostacionárnych komunikačných družíc Tracking and Data Relay Satellite System. Chladenie teleskopu bolo navrhnuté a postavené spoločnosťou Lockheed Martin a je realizované pomocou nádoby zvanej *cryostat*, ktorá je naplnená vodíkom v pevnom skupenstve. Teplota je udržovaná na 15 kelvinoch. 

## Vedecké úlohy
Sonda WISE je schopná sledovať oblohu v štyroch vlnových dĺžkach infračervenej časti elektromagnetického spektra. Detektory majú medzu citlivosti 120, 160, 650, a 2600 μJy pre vlnové dĺžky 3,3, 4,7, 12, a 23 mikrónov. 

***Pásmo 1** -**3,4 μm**-Snímkovanie hviezd a galaxií. 
***Pásmo 2** -**4,6 μm**-Snímanie tepelného vyžarovania z vnútorných zdrojov tepla, objekty menšie ako hviezdy, napr. hnedé trpaslíky. 
***Pásmo 3** -**12 μm**-Detekcia tepelného vyžarovania planétok. 
***Pásmo 4** -**22 μm**-Detekcia prachu v oblastiach formovania nových hviezd (materiál s teplotou 70-100 K). 

Primárna misia bude trvať desať mesiacov. Počas prvého mesiaca boli vykonané testy palubných systémov, ďalších šesť mesiacov bude prebiehať samotné snímkovanie a ďalšie tri mesiace bude prebiehať dodatočné pozorovanie, kým nedôjde chladiace médium.

## Zdroj

## Iné projekty

## Externé odkazy

* WISE na webe NASA Science 
* WISE na webe NASA JPL 
* WISE na webe Caltech 
* 
* 

Kategória:Kozmické observatóriá
Kategória:Program Explorer
Kategória:Infračervené teleskopy
Kategória:Kozmonautika v 2009
Dessau-Wörlitzer Gartenreich

**Dessau-Wörlitzer Gartenreich** (doslova *Dessausko-wörlitzská záhradná ríša*) je jeden z prvých a najväčších anglických parkov v Nemecku a kontinentálnej Európe. Záhrada bola vybudovaná v 18. storočí architektom Erdmannsdorffom na podnet Leopolda III. Obaja ovplyvnení osvietenstvom prekonali koncept tradičných barokových záhrad. 

Záhrada sa rozkladá na ploche 142 km2 v strede biosférickej rezervácie Mittelelbe, medzi mestami Dessau a Wörlitz v spolkovej krajine Sasko-Anhaltsko.

## Iné projekty

 

Kategória:Lokality Svetového dedičstva v Nemecku
Kategória:Záhrady v Nemecku
Európska cesta 65

**Európska cesta 65** (*E65*) je európska cesta vedúca z mesta Malmö vo Švédsku do mesta Chania v Grécku. Jej celková dĺžka je 4 400 km.

## Priebeh
Európska cesta E65 križuje Európu v smere zo severozápadu na juhovýchod týmito štátmi:
* : začína v pobrežnom meste Malmö a vedie na juhovýchod do mesta Ystad, odkiaľ pokračuje trajektom cez Baltské more do Poľska
* : z prístavu Świnoujście vedie cestou číslo 3 cez Štetín, Gorzów Wielkopolski, Zielonu Góru, Legnicu a Jeleniu Góru na hranicu s Českom
* : z hraničného prechodu Harrachov po ceste číslo 10 cez Tanvald, Železný Brod, Turnov a Mladú Boleslav do Prahy. Spája sa s E50 a E55 a ako D1 pokračuje cez Jihlavu a Brno (odbočuje na D2) k hraničnému prechodu Břeclav
* : z hraničného prechodu Brodské ako D2 cez Malacky a Bratislavu na hraničný prechod Rusovce
* : z prechodu Rajka po ceste číslo 15 a M1 do Mosonmagyaróváru, odtiaľ po ceste 86 cez mestá Csorna a Szombathely do Körmendu. Tu E65 prechádza po ceste 76 do Zalaegerszegu a odtiaľ po 74 cez Nagykanizsu (tu sa spája s E71) k hraničnému mestu Letenye
* : z hraníc pri Goričane vedie cesta v trase A4 cez Novi Marof a Záhreb (po A3), ďalej po A1 do Karlovacu a Bosiljeva. Cesta pokračuje diaľnicou A6 k mestu Rijeka, kde sa stáča na juh a vedie pobrežnou magistrálou číslo 8 do mesta Senj, odtiaľ cestou 23 opäť k A1 a popri Zadare a Splite k mestu Ploče, kde sa vracia na Jadranskú magistrálu 8. 
* : cesta prechádza krátkym úsekom pobrežia cez Neum
* : pokračuje južnou Dalmáciou cez Dubrovník až k hranici s Čiernou Horou
* : cesta prechádza mestom Herceg Novi a popri zálive Boka Kotorská cez Podgoricu (križuje E762) do Bijelo Polja, kde naväzuje na E80 a smeruje do Srbska
*  a Kosovo: po krátkom úseku srbským územím prechádza do Kosova a cez Prištinu pokračuje na juh k hranici s Macedónskom
* : v trase M3 pokračuje k hlavnému mestu Skopje, ďalej po M4 cez **Tetovo**, **Kičevo** po Ochrid, kde pokračuje ako M5 do mesta Bitola a k hranici s Gréckom
* : od hraničného mesta **Niki** (spolu s E86) cez mestá Filótas, **Kozáni** (križuje E90), Servia, Larissa, Neo Monastiri (po ceste číslo 3), **Domokos** Lamia (po ceste číslo 27) Bralos, Itea (po ceste číslo 48) do **Andirrio**, kde sa spája s E55 a mostom prekonáva **Korintský záliv**. Od mesta Rio pokračuje po **8A** a mestá Aegio, Korint, Tripoli (s E952) do prístavu Kalamáta. Trajektový úsek končí v Kissamose na ostrove Kréta, kde E65 vedie cestou číslo 90 do cieľa v Chanii

## Referencie

## Iné projekty

## Zdroj
* 

65
Kategória:Cestná infraštruktúra vo Švédsku
Kategória:Cestná infraštruktúra v Poľsku
Kategória:Cestná infraštruktúra v Česku
Kategória:Cestná infraštruktúra na Slovensku
Kategória:Cestná infraštruktúra v Maďarsku
Kategória:Cestná infraštruktúra v Chorvátsku
Kategória:Cestná infraštruktúra v Bosne a Hercegovine
Kategória:Cestná infraštruktúra v Čiernej Hore
Kategória:Cestná infraštruktúra v Srbsku
Kategória:Cestná infraštruktúra v Severnom Macedónsku
Kategória:Cestná infraštruktúra v Grécku